รัฐบาลไทย-ข่าวทำเนียบรัฐบาล-ถ้อยแถลงของนายกรัฐมนตรี สำหรับ High-Level Meeting on the Implementation of the Water-related Goals and Targets of the 2030 Agenda
วันจันทร์ที่ 22 มีนาคม 2564
ถ้อยแถลงของนายกรัฐมนตรี สําหรับ High-Level Meeting on the Implementation of the Water-related Goals and Targets of the 2030 Agenda
ถ้อยแถลงของนายกรัฐมนตรี
สําหรับ High-Level Meeting on the Implementation of the Water-related Goals and Targets of the 2030 Agenda
ถ้อยแถลงของนายกรัฐมนตรี
สําหรับ High-Level Meeting on the Implementation of the Water-related Goals and Targets
of the 2030 Agenda
ในหัวข้อหลัก Scaling-up multilateral cooperation and accelerating concrete action
to meet the water-related goals and targets of the 2030 Agenda for Sustainable Development
ในช่วง High-level Plenary ภายใต้หัวข้อ Urgent action on water for 2030
and sustainable and resilient recovery from the COVID-19 pandemic
ณ สํานักงานใหญ่สหประชาชาติ นครนิวยอร์ก (VDO Conference)
วันพฤหัสบดีที่ 18มีนาคม 2564
ท่านประธานสมัชชาสหประชาชาติ
และท่านผู้มีเกียรติทุกท่าน
ผมยินดีอย่างยิ่งที่ได้เข้าร่วมการประชุมเพื่อหารือเรื่องการเร่งรัดการขับเคลื่อนประเด็นด้านน้ําให้บรรลุเป้าหมายภายใต้วาระการพัฒนาที่ยั่งยืน โดยเฉพาะ
ในทศวรรษแห่งการดําเนินการอย่างจริงจังด้านน้ําในขณะนี้ การประชุมครั้งนี้นับเป็นโอกาสดีที่รัฐสมาชิกจะร่วมแบ่งปันประสบการณ์ ปัญหาอุปสรรค รวมถึงแสวงหาแนวทางที่ทุกภาคส่วนจะผนึกความร่วมมือเพื่อผลักดันให้การบริหารจัดการน้ําเป็นไปตามเป้าประสงค์ที่กําหนดไว้
วิกฤตโควิด-๑๙ ส่งผลให้การดําเนินงานเพื่อสร้างหลักประกันเรื่องน้ําและสุขาภิบาลของหลายประเทศต้องหยุดชะงัก เนื่องจากทรัพยากรถูกจัดสรรไปเพื่อรับมือและตอบสนองต่อภัยพิบัติอย่างเร่งด่วน นอกจากนั้นความสูญเสียทางสังคมและเศรษฐกิจจากวิกฤตโรคระบาด รวมถึงความถี่และความรุนแรงของภัยพิบัติด้านน้ําอันเนื่องมาจากปัญหาการเปลี่ยนแปลงสภาพภูมิอากาศได้ย้ําเตือนให้เราตระหนักถึงความสําคัญของ “น้ํา” ในการที่จะป้องกันและบรรเทาภัยพิบัติ ทั้งในวิกฤตที่เรากําลังประสบอยู่ในขณะนี้ และวิกฤตอื่น ๆ ในอนาคต โดยการเข้าถึงน้ําสะอาดและสุขอนามัยเป็นพื้นฐานสําคัญของการป้องกันและลดความสูญเสียของประชาชน ดังนั้น การบริหารจัดการน้ําอย่างมีประสิทธิภาพทั้งระบบ จึงมีส่วนสําคัญที่จะฟื้นฟูประเทศให้กลับมาเข้มแข็งกว่าเดิมและมีความต้านทานต่อภัยพิบัติในอนาคต
เพื่อเร่งรัดการขับเคลื่อนการดําเนินงานด้านน้ําให้บรรลุเป้าหมายการพัฒนา
ที่ยั่งยืน และฟื้นฟูประเทศจากวิกฤตโควิด-๑๙ อย่างสมดุลและเท่าเทียม
ไทยมุ่งหวังให้มีการยกระดับความร่วมมือระหว่างประเทศไปสู่ความเป็นหุ้นส่วน
ของภาคส่วนต่าง ๆ ในการบริหารจัดการน้ําบนพื้นฐานของผลประโยชน์ร่วมกัน
โดยการเสริมสร้างขีดความสามารถ การถ่ายทอดและส่งเสริมการใช้เทคโนโลยี
และนวัตกรรมด้านการบริหารจัดการน้ําให้แก่ประเทศกําลังพัฒนา โดยคํานึงถึงระดับการพัฒนาและความพร้อมที่แตกต่างกัน ซึ่งจะสนับสนุนให้การดําเนินงานของ
รัฐสมาชิกตอบสนองต่อวิกฤตในอนาคตได้ดียิ่งขึ้น รวมถึงส่งเสริมการบรรลุเป้าหมายเพื่อการพัฒนาที่ยั่งยืน โดยไม่ทิ้งใครไว้ข้างหลัง
รัฐบาลไทยกําหนดให้การบริหารจัดการน้ําอย่างยั่งยืนเป็นวาระเร่งด่วนของประเทศ และน้อมนําหลักปรัชญาของเศรษฐกิจพอเพียง และแนวพระราชดําริด้านการบริหารจัดการทรัพยากรน้ํามาเป็นเข็มทิศในการอนุรักษ์ ฟื้นฟู และใช้ประโยชน์จากน้ําตามแผนแม่บทการบริหารจัดการทรัพยากรน้ําทั้งระบบของภาครัฐ มีการพัฒนากลไกและส่งเสริมการใช้นวัตกรรมด้านน้ําเพื่อสนับสนุนการขับเคลื่อนเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG Economy โดยลดการใช้น้ําและเพิ่มการหมุนเวียนน้ําในทุกภาคการผลิต ทั้งต้นน้ํา กลางน้ํา และปลายน้ํา รวมถึงการสื่อสารข้อมูลให้ทุกภาคส่วนตระหนักถึงการใช้น้ําอย่างประหยัดและรู้คุณค่า ส่งเสริมการมีส่วนร่วมของประชาชนในการอนุรักษ์ ฟื้นฟู และดูแลรักษาป่าต้นน้ํา การกักเก็บน้ําอย่างเหมาะสม เพื่อจะสร้างหลักประกันว่าทุกภาคส่วนสามารถเข้าถึงและใช้ประโยชน์จากน้ําอย่างเป็นมิตรกับสิ่งแวดล้อม
ผมเชื่อมั่นว่า ชาวไทยและประชาคมโลกเรียนรู้หลายสิ่งจากวิกฤตในครั้งนี้ โดยเฉพาะบทบาทของมนุษย์ต่อการเปลี่ยนแปลงในโลกของเรา และความสําคัญของการสร้างสังคมที่มีภูมิคุ้มกันและรู้เท่าทันการเปลี่ยนแปลงต่าง ๆ ในโอกาสนี้ ผมขอย้ําว่าประเทศไทยมีความมุ่งมั่นและพร้อมที่จะแบ่งปันประสบการณ์ รวมทั้งยินดีจะสนับสนุนความพยายามของประชาคมโลกในการบริหารจัดการทรัพยากรน้ําอย่างยั่งยืน เพื่อนําไปสู่การเติบโตที่สมดุลและครอบคลุมต่อไป